ארנצ'ה סנצ'ס ויקאריו

ארנססו ארנצ'ה איזבל מריה סנצ'ס ויקאריו (בספרדית: Aránzazu "'Arantxa" Isabel Maria Sánchez Vicario; נולדה ב-18 בדצמבר 1971, בברצלונה) היא טניסאית עבר מספרד. דורגה במקום הראשון בעולם בדירוג ה-WTA בשנת 1995.

קריירה 
סנצ'ס ויקאריו זכתה ב-14 טורנירי גראנד סלאם, 4 ביחידות, 6 בזוגות נשים ו-4 בזוגות מעורבים. בשנת 1989 בהיותה בת 17 שנים וחצי הייתה לטניסאית הצעירה ביותר שזכתה באליפות צרפת הפתוחה לאחר ניצחון על שטפי גראף מגרמניה (1 בעולם) ב-3 מערכות (7–6(6), 3–6, 7–5). מוניקה סלש שברה את השיא לאחר שנה כשזכתה בטורניר בהיותה בת 16 שנים וחצי. היא זכתה באליפות סבב ה-WTA בשנת 1992 בטורניר הזוגות ביחד עם הלנה סוקובה מצ'כוסלובקיה. נוסף לכך, היא זכתה ב-4 מדליות אולימפיות, 2 כסף ו-2 ארד.

לאחר שפרשה סנצ'ס ויקאריו מטניס מקצועני בשנת 2002 חזרה לשחק בשנת 2004 מספר משחקי זוגות והשתתפה באולימפיאדת אתונה (2004) ובכך הייתה לטניסאית היחידה בהיסטוריה של המשחקים האולימפיים שהשתתפה ב-5 אולימפיאדות.

גביע הפדרציה
בשנת 1989 הגיעה סנצ'ס ויקאריו לשלב הגמר, ביחד עם קונצ'יטה מרטינס ונבחרת ספרד בטניס נשים, במסגרת גביע הפדרציה, אך הן הפסידו לנבחרת ארצות הברית בטניס נשים (כריס אוורט, מרטינה נברטילובה, זינה גריסון ופם שרייבר) 3-0 . שנתיים לאחר מכן, בשנת 1991, היא סייעה לנבחרת ספרד בטניס נשים לזכות לראשונה בגביע הפדרציה ביחד עם מרטינז לאחר ניצחון 1-2 על נבחרת ארצות הברית (ג'ניפר קפריאטי, מרי ג'ו פרננדז, ג'יג'י פרננדז וגריסון) ואחר כך גם בשנים 1993, 1994, 1995 ו-1998. היא מחזיקה במספר שיאים במסגרת גביע הפדרציה: שיא השתתפות במשחקים (100), שיא ניצחונות (72) ושיא ניצחונות ביחידות (50).

גביע הופמן
בשנת 1990 הייתה שותפה סנצ'ס ויקאריו ביחד עם אחיה הבכור אמיליו סנצ'ס לזכייתה של ספרד בגביע הופמן לאחר ניצחון בגמר 1-2 על נבחרת ארצות הברית שכללה את ג'ון מקנרו ושרייבר.

בשנת 1993 הגיעה סנצ'ס ויקאריו ביחד עם אמיליו לשלב הגמר, אך הם הפסידו 2-0 לנבחרת גרמניה שכללה את גראף ומייקל שטיך.

בשנת 2002 הייתה שותפה סנצ'ס ויקאריו ביחד עם טומי רוברדו לזכייתה של ספרד בפעם השנייה בגביע הופמן לאחר ניצחון בגמר 1-2 על נבחרת ארצות הברית שכללה את יאן-מייקל גמביל ומוניקה סלש.

קישורים חיצוניים 

 ארנצ'ה סנצ'ס ויקאריו  באתר sports-reference 
 
 

טניסאיות ספרדיות
זוכי פרס ESPY: טניסאית השנה
טניסאיות באולימפיאדת סידני (2000)
טניסאיות זוכות אליפות צרפת הפתוחה
טניסאיות זוכות אליפות ארצות הברית הפתוחה בטניס
טניסאיות באולימפיאדת אתונה (2004)
זוכי פרס נסיך אסטוריאס לספורט
טניסאיות באולימפיאדת אטלנטה (1996)
טניסאיות באולימפיאדת ברצלונה (1992)
טניסאיות באולימפיאדת סיאול (1988)
זוכות מדליית כסף אולימפית מספרד
זוכות מדליית ארד אולימפית מספרד
זוכות מדליית כסף אולימפית: טניס
זוכות מדליית ארד אולימפית: טניס
ספרדיות שנולדו ב-1971
ספרדים שנולדו ב-1971